नई दिल्ली। राजधानी दिल्ली के बुराड़ी स्थित एक ही परिवार के 11 लोगों की मौत के बाद पूरा देश हिल गया था। इतनी बड़ी घटना के बाद समझ पाना मुश्किल था कि आर्थिक तौर पर संपन्न परिवार के आखिर मौत कैसे हुई। लेकिन बुधवार को भाटिया परिवार के 11 लोगों की मौत के रहस्य से पर्दा उठ गया है। इस मामले में 10 लोगों की पोस्टमार्टम रिपोर्ट आई, जिमसें पुलिस थ्योरी सही साबित होती दिख रही है। पोस्टमार्टम रिपोर्ट के आधार पर पुलिस का कहना है 10 लोगों की मौत फंदे पर झूलने से हुई है। शरीर पर चोट के कोई निशान नही हैं। ऐसे में कहा जा सकता है कि 10 लोगों की मौत फंदे पर झूलने से हुई है। अभी इस मामले में घर की सबसे बुजुर्ग महिला नारायणी देवी की पोस्टमार्टम रिपोर्ट नहीं आई है।